Bloody Mary

"Bloody Mary" הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way (2011).<ref name=":0"></ref><ref name=":1"></ref> השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב.<ref name=":0" /><ref name=":1" /> מילות השיר עוסקות בנצרות, כמו גם במרים המגדלית.<ref></ref>

השיר הגיע למקום ה-17 במצעד שירי הדאנס/אלקטרוני של בילבורד.

== רקע וכתיבה ==
השיר נכתב על ידי ליידי גאגא, די ג'יי וייט שאדו ופרננדו גריבאי והופק על ידי ליידי גאגא, קלינטון ספארס, די ג'יי וייט שאדו ופרננדו גריבאי.<ref name=":0" /> השיר הונדס מוזיקלית על ידי ביל מלינה, תוך שהוא עצמו הוקלט בסטודיו 301, שנמצא בסידני, אוסטרליה בין שנת 2010 לשנת 2011.<ref name=":0" /> בשיר יש אזכורים למספר אירועים, נושאים ואישים, כדוגמת: דת הנצרות, מרים המגדלית, ישו (וצליבתו),<ref></ref> פונטיוס פילאטוס, תת-תרבות הפאנק,<ref></ref> ומיכלאנג'לו (ופסלו "הפייטה הפלורנטינית").<ref></ref>

בנוסף לכך, יצא השיר בסמוך לצאת האלבום Born This Way, בו הוא נכלל.<ref name=":0" /><ref name=":1" /> הרמיקס הרשמי של השיר נעשה על ידי דה הורורס.<ref name=":0"/>

== ביקורת ==
=== תגובת המבקרים ===
[[מרים המגדלית, המהווה מוטיב מרכזי ב-"Bloody Mary".<ref name=":0" />]]
השיר זכה לביקורות חיוביות בדרך כלל מטעם מבקרי המוזיקה. ארווה היידר מ-Metro כינתה את השיר "קוקטייל מועדונים בעל קצב נהדר, המשלב נושאים דתיים".<ref></ref> במגזין בילבורד כינו אותו "שיר טראנס עם מקהלת נזירים ששרים 'גאגא' ('Gaga') בשילוב דפורמציית הקתדרלה".<ref></ref> ג'ודי רוזן מרולינג סטון תיארה אותו כבעל "לחן איטי, פשטני וגותי". בהמשך, ציינה לשבח את השורה "אנחנו לא רק האמנות של מיכלאנג'לו, הוא לא יכול לשכתב את התוקפנות של הלב הזועם שלי".<ref></ref><ref></ref> במגזין הגרדיאן הדגישו כי מדובר ב"שיר שעוסק בדת".<ref></ref>

בביקורת שיר-אחר-שיר של NME נאמר: "'Bloody Mary' הוא הצד השני של 'Judas', במקרה הזה בהשתתפות מרים המגדלית, עם כלי מיתר עדינים המשלבים מקצבים עוקצניים, היוצרים משהו אלגנטי בצורה מוזרה".<ref></ref> כותב גם הוא עבור NME, דן מרטין הפנה כלפי השיר ביקורת חיובית, וכינה אותו "רגע בולט מ-Born This Way". הוא גם שיבח את הדרך בה היא שרה, ואמר כי "זהו רגע אלגנטי ושובה לב".<ref></ref> כריס מאהר מ-PopCrush כתב, "הרצועה הזו נבדלת מהשירים האחרים ב-Born This Way, בכך שזה לא מסוג השירים שהייתם מצפים לשמוע במועדון לילה (על אף הצרחות לסירוגין של ליידי גאגא). עם טון כהה ומפחיד, גאגא מראה שהיא יכולה להאט את הקצב ולהיות קצת מצמררת, עם גוונים מרהיבים".<ref></ref>

== הצלחה והופעה ==
אף על פי שלא יצא כסינגל, הצליח השיר לצבור ביוטיוב עשרות מיליוני צפיות, תוך שנכון לאפריל 2020, האודיו הרשמי של השיר צבר למעלה מ-24 מיליון צפיות.<ref></ref> קליפ המילים של השיר אשר הועלה ליוטיוב ב-1 ביולי 2011, הצליח לצבור למעלה משני מיליון צפיות.<ref></ref> בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.<ref name=":3"></ref> בשנת 2013, בעת שהופיעה במונטריאול, קנדה, ביצעה גאגא את השיר, תוך שהיא עלתה לבמה בלבוש מיוחד שהוכן בשביל הביצוע הספציפי הזה, כשעשן מקיף אותה מסביב.<ref></ref> במצעד הלבנוני דורג במקום הראשון עוד כאשר יצא ומבלי שהופץ כסינגל והיה לשירה הראשון של גאגא שעשה זאת במדינה.<ref name=":7"></ref> רק לאחר שנתיים, הצליחה לעשות זאת עם שיר נוסף, "Applause".<ref name=":7" />

במצעד הסינגלים הטאיוואני דורג "Bloody Mary" במקום הראשון במשך שלושה שבועות רצופים.<ref></ref> בשבוע הרביעי, הודח מהמקום הראשון בידי "The Edge of Glory" של גאגא עצמה, גם כן.<ref></ref>

=== הצלחה מחודשת ===
בשנת 2022 זכה "Bloody Mary" להצלחה בין-לאומית ומחודשת בזכות סדרת הטלוויזיה האמריקאית "ונסדיי" – שם צולמה סצנה בה ונסדיי אדמס רוקדת בנשף לצלילי שיר מסוים; ברשתות החברתיות פורסמו סרטונים בהם הולבש "Bloody Mary" על אותה סצנת הריקוד.<ref name=":4"></ref><ref name=":5"></ref> כתוצאה מכך, הוא דורג במצעדי השירים השבועיים, כמו גם במצעדים של ספוטיפיי ואפל מיוזיק.<ref name=":4" /><ref name=":5" /> בכלי התקשורת פורסם שהשיר "מסומן להיות הלהיט הבא".<ref></ref> כמו כן, הפך לוויראלי באפליקציית שיתוף הווידאו טיקטוק, כשרבים ניסו לחקות את אותה הסצנה.<ref name=":5" /> בהמשך לכך, פרסמה משפחת אדמס ציוץ בטוויטר בו הוצהר: "אנו רואים אתכם מבצעים את צעדי הריקוד לצלילי 'Bloody Mary' של @ליידי גאגא. אנו מבינים שאחריה עוקבות מפלצות קטנות. אנו מאשרים זאת".<ref></ref> גאגא הגיבה לכך מספר שעות לאחר מכן.<ref></ref>

== מיקומי שיא ==

=== מצעדי סוף שנה ===

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|23 במאי 2011
|הזרמת מוזיקה • הורדה דיגיטלית
|סטרימליין • אינטרסקופ • קון לייב
|<ref name=":3" /><ref></ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:שירי ליידי גאגא
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים על ישו
קטגוריה:שירים על מרים המגדלית
קטגוריה:שירים על פריז
קטגוריה:מוזיקה: תופעות אינטרנט
קטגוריה:שירי זהב בממלכה המאוחדת